
ŠILUTĖS RAJONO SAVIVALDYBĖS ADMINISTRACIJOS
ŠVIETIMO, SPORTO IR KULTŪROS SKYRIUS

AIŠKINAMASIS RAŠTAS
DĖL TARYBOS SPRENDIMO „DĖL SUTIKIMO REORGANIZUOTI BIUDŽETINES ĮSTAIGAS – SENŲJŲ KAIMO TRADICIJŲ KULTŪROS CENTRĄ, SALOS ETNOKULTŪROS IR INFORMACIJOS CENTRĄ, ŽEMAIČIŲ KRAŠTO ETNOKULTŪROS CENTRĄ“ PROJEKTO

 2023 m. lapkričio 8 d.
Šilutė

	         1. Parengto projekto tikslai ir uždaviniai.

	1. Tikslas: priimti sprendimą, kuriuo biudžetinės įstaigos – Senųjų kaimo tradicijų kultūros centras (juridinio asmens kodas 177411894), Žemaičių krašto etnokultūros centras (juridinio asmens kodas 177412124), Salos etnokultūros ir informacijos centras (juridinio asmens kodas 177413564) –   būtų reorganizuotos iki 2024 m. balandžio 30 d. prijungiant jas prie biudžetinės įstaigos Šilutės kultūros ir pramogų centro (juridinio asmens kodas 177414328), taip siekiant sumažinti savivaldybės juridinių vienetų skaičių, optimizuoti rajono kultūros įstaigų tinklą, jų valdymą ir veiklą, racionaliai ir tikslingai išnaudoti materialinius, finansinius ir intelektinius kultūros įstaigų išteklius, siekti aukštesnės kultūros ir meno paslaugų kokybės. 
  2. Uždaviniai:
  2.1. Sutikti, kad Senųjų kaimo tradicijų kultūros centras,  Žemaičių krašto etnokultūros centras,  Salos etnokultūros ir informacijos centras  būtų reorganizuoti, prijungiant juos prie Šilutės kultūros ir pramogų centro.
2.2. Nustatyti reorganizacijos tikslą, būdą, reorganizuojamas biudžetines įstaigas, reorganizavime dalyvaujančią biudžetinę įstaigą, po reorganizavimo veiksiančią įstaigą, funkcijas,  kurias atliks po reorganizavimo veikianti biudžetinė įstaiga ir po reorganizavimo veiksiančios biudžetinės įstaigos, savininko teises ir pareigas įgyvendinančią instituciją.
2.3. Pavesti Senųjų kaimo tradicijų kultūros centro, Žemaičių krašto etnokultūros centro, Salos etnokultūros ir informacijos centro, Šilutės kultūros ir pramogų centro direktoriams sprendime nustatytais terminais parengti reorganizavimo sąlygų aprašą, pateikti jį Juridinių asmenų registrui, viešai paskelbti apie nurodyto aprašo parengimą ir informuoti įstaigų kreditorius ir tiekėjus. 
2.4. Įpareigoti Šilutės kultūros ir pramogų centro direktorę sprendime nustatytu terminu pateikti po reorganizavimo veiksiančios biudžetinės įstaigos Šilutės kultūros ir pramogų centro nuostatus.

	         2. Kaip šiuo metu yra sureguliuoti projekte aptarti klausimai.

	[bookmark: _Hlk22731193]          Nuo 2023-04-01 įsigaliojo naujos redakcijos Lietuvos Respublikos kultūros centrų įstatymas,   Šilutės rajono savivaldybės meras 2023-08-17 potvarkiu Nr. M1-243 „Dėl  darbo grupės sudarymo suformuoti pasiūlymus Šilutės rajono savivaldybės kultūros centrų veiklos prioritetams ir galimiems veiklos modeliams nustatyti“ sudarė darbo grupę siūlymams dėl kultūros centrų modelio parengti. 
        Darbo grupė įvertino Šilutės rajono savivaldybės kultūros centrų veiklą reglamentuojančius teisės aktus,  žmogiškuosius, materialinius, finansinius išteklius, analizavo veiklos prioritetus, veiklos kokybės rezultatus, kitas sąlygas. Siekiant geriau įvertinti situaciją lankytasi Usėnų, Gardamo, Saugų ir Švėkšnos seniūnijose. 
        Darbo grupės nariai šiuo klausimu susitikimų metu diskutavo su kultūros centrų specialistais, seniūnais, bendruomenių pirmininkais. Išvažiuojamajame posėdyje kultūros centrų klausimą spalio mėn. aptarė Savivaldybės tarybos Socialinių reikalų komitetas.
         Darbo grupės nariai įvertino, kad įgyvendinant naują veiklos modelį kiekvienoje seniūnijoje bus skatinamas efektyvus seniūnijos kultūrinės veiklos organizatoriaus bendradarbiavimas su kitomis seniūnijoje esančiomis institucijomis (seniūnais, ugdymo įstaigomis, bendruomenių vadovais, kitomis įstaigomis, kūrėjais ir kt.), kultūrinė veikla bus aptariama ir planuojama iš anksto, derinami organizaciniai darbai.
          Darbo grupė suformulavo pasiūlymus Savivaldybės tarybai dėl kultūros centrų veiklos modelio (pridedama).  Siūlymams darbo grupės posėdyje buvo pritarta bendru sutarimu.  

	 3. Kokių pozityvių rezultatų laukiama.

	Optimizuotas administravimas, sumažinta biurokratinė našta, racionaliai naudojami materialiniai ir finansiniai ištekliai, sutelkiama kultūros specialistų komanda. 
Bus siekiama konstruktyvaus, tolygaus ir nuolatinio bendradarbiavimo planuojant ir organizuojant kultūrinę veiklą kiekvienoje seniūnijoje.

	          4. Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta.

	Nenumatoma.

	         5. Kokie šios srities aktai tebegalioja (pateikiamas aktų sąrašas) ir kokius galiojančius aktus būtina pakeisti ar panaikinti, priėmus teikiamą projektą.

	Nėra.

	         6. Jeigu reikia atlikti sprendimo projekto antikorupcinį vertinimą, sprendžia projekto rengėjas, atsižvelgdamas į Teisės aktų projektų antikorupcinio vertinimo taisykles.

	Sprendimo projekto rengėjo nuomone, antikorupcinio vertinimo atlikti nereikia. 

	         7. Projekto rengimo metu gauti specialistų vertinimai ir išvados, ekonominiai apskaičiavimai (sąmatos) ir konkretūs finansavimo šaltiniai.

	          Įgyvendinant Savivaldybės tarybos sprendimo projektą planuojamos minimalios išlaidos, sietinos su reorganizacijos aprašo viešinimu ir pateikimu Juridinių asmenų registrui. Išlaidos bus padengtos reorganizuojamų biudžetinių įstaigų lėšomis.

	          8. Projekto autorius ar autorių grupė.

	         Siūlymus dėl kultūros centrų veiklos modelio parengė darbo grupė. Darbo grupės nariai: Vytautas Laurinaitis, Savivaldybės meras (darbo grupės pirmininkas), Daiva Žebelienė, Savivaldybės vicemerė, Algirdas Gečas, Savivaldybės tarybos narys, Lijana Lekavičienė, Savivaldybės tarybos narė, Alina Urbonienė, Savivaldybės tarybos narė, Daiva Plikšnienė, Savivaldybės tarybos narė, Zigmantas Merliūnas, Savivaldybės tarybos narys, Andrius Jurkus, Savivaldybės administracijos direktorius,  Edita Šukytė, Savivaldybės mero patarėja, Vilma Griškevičienė, Švietimo, sporto ir kultūros skyriaus Kultūros poskyrio vedėja, Arvydas Bielskis, Personalo ir teisės skyriaus vedėjas,  Zita Tautvydienė, Ūkio skyriaus vedėjo pavaduotoja, Sonata Šerpytienė, Centralizuotos buhalterijos vedėjos pavaduotoja, Jūratė Pancerova, Šilutės kultūros ir pramogų centro direktorė, Alfonsas Šeputis, Švėkšnos seniūnas.
Projektą parengė Vilma Griškevičienė, Švietimo, sporto ir kultūros skyriaus Kultūros poskyrio vedėja.

	         9. Reikšminiai projekto žodžiai, kurių reikia šiam projektui įtraukti į kompiuterinę paieškos sistemą.

	Sutikimas reorganizuoti kultūros centrus.

	         10. Kiti, autorių nuomone, reikalingi pagrindimai ir paaiškinimai.

	Nėra.




Kultūros poskyrio vedėja                                                                                         Vilma Griškevičienė





